
Republika Hrvatska 					              
Općinski sud u Rijeci
Prekršajni odjel
Poslovni broj: Pp-188/2023

R E P U B L I K A   H R V A T S K A

R J E Š E N J E

Općinski sud u Rijeci, po sutkinji Meliti Šimić, uz sudjelovanje Valnee Car kao zapisničarke, u prekršajnom postupku protiv I okr. pravne osobe „PBS Maritime“ d.o.o. Rijeka i II okr. odgovorne osobe u pravnoj osobi Nevena Medića, zbog prekršaja iz članka 229. stavka 1.  točka 3.  Zakona o radu (NN RH 93/14) ,pokrenutom na temelju optužnog prijedloga Državnog inspektorata, PU Rijeka, Službe za nadzor radnih odnosa, KLASA: 116-02/22-01/1640, podnesenog ovome Sudu 16. siječnja 2023., temeljem odredbe članka 184. točke 6. Prekršajnog zakona („Narodne novine“ broj: 107/07., 39/13., 157/13., 110/15, 70/17, 118/18 i 114/22), 12. lipnja 2026., 

r i j e š i o    j e

obustavlja se prekršajni postupak protiv

I okrivljene pravne osobe Trgovačkog društva PBS MARITIME društvo s ograničenom odgovornošću za promet, usluge, održavanje i projektiranje, sa sjedištem na adresi Rijeka, Spinčićeva 2, MBPS: 040423788, OIB: 17893030802, poslovni račun: HR5124020061101011481 koji se vodi kod Erste & Steiermarkische Bank d.d.,
predstavnik odgovorne osobe: Neven Medić, član uprave PBS MARITIME d.o.o. Rijeka, Spinčićeva 2, s osobnim podacima kao što je navedeno za odgovornu osobu u pravnoj osobi,

i

II okrivljene odgovorne osobe u pravnoj osobi Nevena Medića, od oca Vlada i  majke Milice, djevojačko prezime majke Sparožić, rođen 25. srpnja 1977. godine u Sarajevu, s prebivalištem na adresi Rijeka, Ivana Matrljana 28a, državljanin Republike Hrvatske, OIB: 32267076580, inženjer elektrotehnike, VŠS, prema vlastitoj izjavi nije prekršajno kažnjavan niti kazneno osuđivan, protiv kojeg se ne vodi postupak za drugi prekršaj ili kazneno djelo, član uprave trgovačkog društvo PBS MARITIME društvo s ograničenom odgovornošću za promet, usluge, održavanje i projektiranje
	zbog djela prekršaja iz 229. stavka 1.  točka 3.  Zakona o radu.

	Temeljem članka 140. stavka 2. Prekršajnog zakona troškovi prekršajnog postupka padaju na teret proračunskih sredstava Suda.  

Obrazloženje

	1. Ovlašteni tužitelj, podnio je ovome Sudu uvodno označeni optužni prijedlog, protiv uvodno označenih okrivljenika i prekršajnog djela. 
2. Ovaj je Sud po službenoj dužnosti utvrdio da se protiv okrivljenika u ovom predmetu prekršajni postupak više ne može voditi, jer je od vremena kad je prekršaj počinjen dana 01. rujna 2021., proteklo više od četiri godine, pa je u smislu članka 13. st. 1. Prekršajnog zakona, nastupila zastara prekršajnog progona. 
3. Dana 04. kolovoza 2025. donesena je presuda ovog Suda pod brojem gornjim kojom su okrivljenici proglašeni krivima i kažnjeni novčanim kaznama, i to I. okr. u iznosu od 8.090,00 eura te II. okr. u iznosu od 920,00 eura, protiv koje presude su okrivljenici pravodobno podnijeli žalbu, 27. kolovoza 2025.
Međutim, utvrđeno je da je u međuvremenu, a prije dostave žalbe Visokom prekršajnom sudu Republike Hrvatske, istekao zakonom propisani rok za zastaru prekršajnog progona, te je žalba postala bespredmetna. 
4. Temeljem svega navedenog, a temeljem odredbe članka 184. stavka 6. Prekršajnog zakona, doneseno je rješenje kojim se obustavlja prekršajni postupak protiv okrivljenika. 

U Rijeci 12. lipnja 2026. 


							                       Sutkinja:
[bookmark: _GoBack]					                            		 Melita Šimić, v.r. 



	Uputa o pravnom lijeku:
	Protiv ovog rješenja može se izjaviti žalba Visokom prekršajnom sudu RH u Zagrebu u roku od 3 dana od dana primitka rješenja. Žalba se podnosi putem ovog Suda u dva istovjetna primjerka i ne podliježe naplati pristojbe. 
 
Dostavna naredba:
1. okrivljenicima, 
2. tužitelju,
3. spisu.

